Diari Oficial de la Generalitat Valenciana


Sumari del DOGV 4825, del 23-08-2004 (2004/8660)

Informació pública dels estatuts de l'Agrupació d'Interés Urbanístic C. Cantant Mercé Melo i C. Músic Úbeda, de Gandia.
-----------------------------------------------------------------------------------------------------------------------

### Dades del document

Número de DOGV
:   4825

Data del DOGV
:   23-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8660


Organisme emissor
:   Agrupació d'Interés Urbanístic C. Cantant Merce Melo i C. Music Ubeda, de Gandia

Tipus de document
:   Anunci

Informació pública dels estatuts de l'Agrupació d'Interés Urbanístic C. Cantant Mercé Melo i C. Músic Úbeda, de Gandia. [2004/F8660]
  
Capítol I
  
Denominació, personalitat jurídica i domicili
  
Article 1r. Introducció
  
Els presents estatuts regulen l'organització i funcionament de l'agrupació d'interés urbanístic denominada Agrupació d'Interés Urbanístic C. Cantant Mercé Melo i C. Músic Úbeda (Gandia) (en avant l'agrupació), que es constituïx a l'empara del que disposa l'article 49 de la Llei de la Generalitat Valenciana 6/1994, de 14 de novembre, Reguladora de l'Activitat Urbanística (en avant LRAU).
  
Article 2n. Personalitat
  
L'agrupació té personalitat jurídica pròpia i plena capacitat per al compliment dels seus fins. Amb motiu de la seua inscripció en el Registre de Programes i Agrupacions d'Interés Urbanístic de la Generalitat Valenciana, se sol·licitarà el reconeixement, en el seu favor, de la condició de persona juridicopública.
  
Article 3r. Domicili
  
El domicili social de l'agrupació és decidit i modificat per la seua Junta General, que ho comunicarà a tots els associats i es radica, en tot cas, en la ciutat de Gandia (València). En tant no s'adopte una altra decisió el domicili s'establix a Gandia (València), carrer de Julián Ribera, 14-b, de Carcaixent.
  
Capítol II
  
Objecte i fins. Àmbit de la seua aplicació i duració
  
Article 4t. Fins de l'agrupació
  
1. L'agrupació es constituïx per a recolzar i col·laborar en la programació urbanística i urbanització efectiva de la unitat d'execució delimitada pels carrers Músics Úbeda, En Projecte i Cantant Mercé Melo, de Gandia.
  
2. El suport i col·laboració en el procés d'urbanització mencionat, inclou les següents facetes:
  
A) Propugnar i ratificar, davant de l'administració actuant o davant de tercers, la selecció d'agent urbanitzador de la mercantil Comunidades Valencianas Covalco, SL (amb CIF B-96558820, constituïda per temps indefinit en escriptura atorgada el dia 28 de juny de 1996 davant del notari de València Antonio Soto Bisquert, número 1434 de protocol, i inscrita en el Registre Mercantil de València al tom 5600, foli 166, full número V-50.206, inscripció 1a), reclamant en favor d'esta l'adjudicació de programa, en règim d'adjudicació preferent, conforme a l'article 50 de la Llei Reguladora de l'Activitat Urbanística.
  
Tot això a fi que Comunidades Valencianas Covalco, SL, promoga la urbanització d'una unitat d'execució que abaste, amb la major exactitud possible, l'àmbit territorial designat en l'article 4.1 amb la inclusió si és procedent, d'aquells sòls necessaris per a les connexions exteriors d'infraestructures.
  
B) Col·laborar amb l'agent urbanitzador Comunidades Valencianas Covalco, SL, en el bon desenvolupament del corresponent programa per a realitzar l'actuació abans referida així com la consegüent reparcel·lació i urbanització en els terrenys.
  
C) Exercir les funcions que li corresponen per previsió del corresponent programa, de conformitat amb els acords aconseguits per l'agrupació amb l'urbanitzador, Comunidades Valencianas Covalco, SL, que el formularà.
  
D) Mitjançar en qualssevol conflictes que poguera suscitar el desenvolupament del programa, entre l'agent urbanitzador i els propietaris associats.
  
E) Supervisar i informar els projectes i instruments urbanístics per al desenvolupament de l'actuació abans referida, que l'urbanitzador elaborarà i li anirà presentant, així com els seus modificats i les incidències que es produïsquen en la seua execució.
  
F) Eventualment, l'agrupació podria arribar a exercir les funcions pròpies de l'agent urbanitzador si, arribat el cas, l'agrupació convinguera amb l'urbanitzador, amb les aprovacions administratives que foren necessàries, subrogar-se en eixa condició. ste supòsit requerirà la correlativa modificació i adaptació dels presents estatuts.
  
Article 5é. Variacions en l'àmbit d'actuació
  
1. L'àmbit d'actuació que constituïx objecte primordial de l'agrupació, és l'identificat en l'article 4.1. Els associats fundadors de l'agrupació compten amb la propietat de més de la mitat de la superfície del dit àmbit, la qual cosa es fa constar als efectes previstos en l'article 49 de la LRAU.
  
2. Eixe àmbit territorial podrà ser objecte de xicotetes modificacions perimetrales en la seua configuració definitiva, si així resultara preferible per al desenvolupament de la planificació urbanística, bé per imperatiu d'exigència plantejades per l'administració que aprove els instruments urbanístics necessaris, o bé per qualsevol altra circumstància, hui imprevisible, que el faça convenient per a donar viabilitat a la urbanització dels terrenys.
  
3. Qualsevol modificació de l'àmbit d'actuació haurà de ser aprovada per la Junta General, excepte xicotets ajustos de límit, de superfície inferior a un 3% de la totalitat, dels qual es donarà compte en la primera Junta General que se celebre.
  
4. L'àmbit modificat ha de ser, en la major part de la seua superfície, propietat de membres de l'agrupació i la modificació no ha d'impedir que Comunidades Valencianas Covalco, SL, puga obtindre i mantindre l'adjudicació del programa en règim d'adjudicació preferent i desenvolupar-lo.
  
5. No obstant tot l'anterior, l'agrupació es reserva la facultat d'actuar com a agrupació d'interés urbanístic respecte a qualssevol altres terrenys en el mateix sector, inclosos en una altra unitat d'execució i que, en més de la mitat de la seua superfície, siguen propietat dels associats.
  
Article 6é. Duració
  
L'agrupació tindrà duració temporal indefinida fins al compliment total del seu objecte social i, en especial, fins que concloga la urbanització de l'àmbit territorial descrit en els articles 4. 1 i 5, llevat que, d'acord amb estos estatuts, s'acorde posposar o anticipar la seua dissolució.
  
Capítol III
  
Membres de l'agrupació d'interés urbanístic. Incorporacions i drets i obligacions d'estos
  
Article 7é. Membres
  
1. Són membres de l'agrupació, amb iguals drets i obligacions, els associats fundadors d'esta que van atorgar l'escriptura de constitució i els associats que a ella posteriorment s'adherisquen. Poden ser membres de l'agrupació tant les persones físiques com les jurídiques.
  
2. Per a ser associat de l'agrupació és necessari:
  
A) Acceptar els presents estatuts i el compromís irrevocable de complir les obligacions que en estos es fan constar pels associats.
  
B) Ser propietari de terrenys inclosos dins de l'àmbit territorial expressat en l'article 4.1 o, si és procedent, 5, d'estos estatuts. La qualitat d'associat a l'agrupació és indissociable de la titularitat del domini dels dits terrenys.
  
3. Els associats es comprometen a no abandonar unilateralment l'agrupació ni desatendre els compromisos i obligacions que la seua incorporació a esta comporta.
  
4. La condició d'associat es transmet amb la propietat dels terrenys afectes al compliment dels fins propis de l'agrupació. En el contracte o acte d'alienació de finques comprensives dels dits terrenys s'haurà d'estipular, per a coneixement de l'adquirent, la seua obligació de subrogar-se en el lloc i estatut jurídic del transmitent en el compliment dels deures d'associat a esta agrupació així com en els drets que la pertinença a esta conferix als seus membres.
  
Qui adquirisca terrenys afectes al compliment dels fins de l'agrupació quedarà obligat des del mateix moment de l'adquisició al compliment de les obligacions que, davant de l'agrupació, estigueren pendents de compliment a costa o càrrec del transmitent, així com investit dels drets que aquell haguera adquirit davant de la pròpia agrupació en qualitat de membre. Els terrenys adquirits per tercers no podran ser exclosos de l'agrupació d'interés urbanístic.
  
Article 8é. Incorporacions
  
1. Els propietaris de finques incloses en l'àmbit territorial descrit en l'article 5 que no siguen fundadors d'esta, per no haver atorgat l'escriptura de constitució, podran incorporar-se a esta, amb posterioritat a la seua constitució, amb iguals obligacions i drets que els associats fundadors.
  
Per a això hauran d'atorgar escriptura pública d'adhesió, en la que acrediten la propietat dels terrenys que els de dret a això, accepten els estatuts de l'agrupació i assumisquen les obligacions derivades d'acords socials adoptats amb anterioritat a la seua incorporació.
  
2. L'adhesió, per a ser efectiva, ha de ser reconeguda per la Junta Directiva de l'agrupació, que, en la següent reunió que celebre, atorgarà el seu reconeixement a les sol·licituds que complisquen l'anteriorment estipulat. El reconeixement expressarà la quota de participació corresponent a l'adherit i la modificació de quota dels altres membres.
  
En les juntes generals, després de la lectura i, si és procedent, aprovació de l'acta de la sessió precedent, serà preceptiu ratificar l'adhesió i resoldre, com a punt previ de l'orde del dia, qualsevol incident que s'haja suscitat amb motiu de noves sol·licituds d'adhesió.
  
3. L'adhesió podrà produir-se en qualsevol moment mentre existisca l'agrupació.
  
4. Qualsevol persona que acredite davant dels òrgans rectors de l'agrupació la seua condició de propietari de terrenys en l'àmbit a què es referix l'article 5.1 podrà sol·licitar dels òrgans rectors de l'agrupació que se li informe dels acords socials vigents a fi de poder decidir la seua adhesió amb coneixement de causa.
  
Article 9é. Finques afectes al compliment dels fins de l'agrupació
  
1. Són finques afectes al compliment dels fins de l'agrupació, els terrenys propietat dels associats compresos dins de l'àmbit a què es referix l'article 4.1. o, si és procedent, 5.
  
2. Els associats tenen l'obligació d'acceptar l'afecció als fins propis de l'agrupació de tots els terrenys de la seua propietat compresos dins de l'àmbit descrit en els articles 4.1 o 5, sense possible reserva d'exclusió.
  
3. L'afecció estipulada en el paràgraf anterior es disposa en aplicació de l'article 49 de la LRAU. La dita afecció es farà constar en el Registre de la Propietat, d'acord amb la dita llei.
  
4. Les transmissions de la propietat dels terrenys afectes que, en moment posterior a la incorporació de l'associat a l'agrupació, aquell efectue en favor de tercer, comportarà per a l'adquirent les conseqüències expressades en l'article 7.4.
  
5. Els propietaris dels terrenys o finques afectes hauran de respondre necessàriament amb estes, mancomunadament i en la quota part que a cada un corresponga, del compliment de les obligacions socials de l'agrupació.
  
6. L'afecció dels terrenys als fins propis de l'agrupació d'interés urbanístic no suposa, en cap cas, transmissió de propietat o de domini d'estos en favor de la dita agrupació.
  
Article 10é. Registre d'Associats
  
L'agrupació d'interés urbanístic portarà un registre dels seus associats i de finca afectes als fins de l'agrupació. El registre es formalitzarà mitjançant un llibre acreditatiu de les circumstàncies personals i hipotecàries rellevants dels associats i les seues finques afectes. Es tindrà com a domicili dels membres el que estos comuniquen per a consignar-lo en este registre.
  
Article 11é. Drets i obligacions.
  
1. Els membres de l'agrupació d'interés urbanístic tindran els següents drets:
  
A) Participar amb veu i vot en la Junta General.
  
B) Ser elector i postular-se com a candidat per a l'elecció dels càrrecs socials en els termes previstos per estos estatuts.
  
C) Presentar proposicions, mocions i suggeriments davant dels òrgans rectors de l'agrupació que, si més no, hauran de deliberar i resoldre sobre la seua presa en consideració.
  
D) Participar en els resultats de la gestió en proporció a les seues respectives quotes de participació.
  
E) Ser informat, quan ho sol·liciten, i notificat per escrit dels acords dels òrgans rectors amb raonable freqüència i celeritat.
  
F) Participar en els beneficis de la gestió urbanística del planejament urbanístic en els termes reconeguts per la llei.
  
2. Els membres associats a l'agrupació d'interés urbanístic hauran de complir les següents obligacions:
  
A) Entregar al Consell Directiu còpia dels títols acreditatius que justifiquen la propietat i altres drets i càrregues que graven aquella, i queden obligats a comunicar qualsevol variació rellevant que tinga lloc.
  
En el cas que els immobles es trobaren gravats o arrendats, hauran de facilitar el nom i domicili dels corresponents titulars d'estos drets expressant l'import i classe de gravamen. Els perjuís que puguen ser ocasionats a l'agrupació d'interés urbanístic amb motiu de la incorrecció o omissió de les dades facilitats correran per compte de qui els va facilitar.
  
B) Complir les obligacions i càrregues urbanístiques que els corresponguen d'acord amb la llei. L'incompliment per part d'algun membre de dites obligacions donarà dret a l'agrupació, no sols a exigir el seu compliment, sinó també a reclamar els danys i perjuís que l'incompliment ocasionara a esta o a l'urbanitzador.
  
C) Contribuir als gastos de funcionament de l'agrupació en proporció a la seua respectiva quota de participació.
  
D) Retribuir les càrregues legals de la urbanització en la proporció assenyalada en la lletra anterior, siga aportant terrenys o mitjançant pagament d'aportacions dineràries, a elecció seua.
  
E) Col·laborar en la reparcel·lació dels terrenys.
  
F) Permetre l'ocupació dels seus terrenys per l'urbanitzador, previ requeriment motivat del Consell Directiu, per a possibilitar la realització de la urbanització, la presa de dades tècniques o per a donar eficàcia a les mutacions reals que comporte en la titularitat dominical i possessòria de les finques l'aprovació del o dels corresponents projectes de reparcel·lació. L'ocupació podrà ser prèvia a la reparcel·lació, però no prejutja ni minora els drets del propietari afectat en esta.
  
G) Mantindre la més eficaç unitat d'acció, solidàriament amb els acords socials, davant de l'urbanitzador, davant de l'administració actuant i davant de tercers subjectes, públics o privats, els interessos dels quals puguen entrar en col·lisió amb els de l'agrupació.
  
H) No incorporar-se, ni pertànyer a una altra agrupació d'interés urbanístic l'àmbit territorial d'acció social de la qual coincidisca totalment o parcialment amb el de l'agrupació.
  
Es fa constar que, en principi, entre les obligacions dels associats no està la d'executar, en tot o en part, les obres d'urbanització, ja que això correspon a l'urbanitzador, el qual serà retribuït per això en la forma prevista en el programa. En el cas que l'agrupació convinga amb Comunidades Valencianas Covalco, SL, adquirir la condició d'urbanitzador, l'acord de la Junta General en què això es decidisca, establirà si es modifica o no este aspecte dels presents estatuts i els mitjans amb què, en este cas, es faria front als gastos d'urbanització.
  
Article 12é. Exercici de facultats
  
1. Els membres de l'agrupació podran exercir les facultats que segons dret tinguen sobre les respectives parcel·les i edificis de què siguen propietaris. La incorporació a l'agrupació no limita les seues facultats amb vista a alienar, usufructuar o hipotecar la propietat de les finques.
  
No obstant això, excepte acord d'autorització expressa i singularment atorgat pel Consell Directiu, els membres de l'agrupació convenen a renunciar, amb la seua incorporació a l'agrupació, a arrendar les seues finques, a constituir servituds predials a títol servent, així com a constituir qualssevol altres drets reals limitadors del domini. Qui incomplisca este pacte serà responsable dels perjuís que ocasione per eixa causa a l'agrupació, a l'urbanitzador o a tercera persona.
  
2. Els cotitulares d'una finca o dret hauran de designar una sola persona per a l'exercici de les seues facultats com a membres de l'agrupació i respondran solidàriament de les seues obligacions davant d'esta.
  
3. Quan les finques pertanguen a persones que tinguen limitada la seua capacitat d'obrar, estaran representats en l'agrupació d'interés urbanístic pels que tinguen la representació legal d'estes.
  
4. Els membres de la Junta General del Consell Directiu (excepte el president i el vicepresident en exercici de les seues funcions), podran assistir a les reunions i votar en estes per si o per mitjà d'un mandatari acreditat en forma davant del secretari.
  
Si el mandat és per temps indefinit haurà d'atorgar-se en escriptura pública.
  
Si el mandat és per a una sola sessió, consta de forma inequívoca, i el mandant és un altre membre de l'òrgan corresponent, n'hi haurà prou amb notificar-ho per escrit al president.
  
Capítol IV
  
Òrgans de govern i administració de l'agrupació
  
d'interés urbanístic
  
Article 130. Òrgans de govern i administració
  
1. L'agrupació d'interés urbanístic es regirà pels següents òrgans:
  
A) Junta General.
  
B) Consell Directiu.
  
C) President.
  
D) Vicepresident.
  
E) Secretari.
  
La Junta General, quan l'estime convenient, podrà designar un gerent amb les facultats que expressament es determinen en el corresponent acord.
  
2. Els càrrecs hauran de recaure necessàriament en persones físiques, sense perjuí que el titular puga designar mandatari que el represente. El president només pot delegar les seues funcions en el vicepresident i este no pot subdelegar. El secretari pot ser cessat si així ho disposa qui el va nomenar.
  
Article 141. Quotes de participació
  
1. La quota de participació de cada soci en els drets i obligacions establits en estos estatuts i la seua quota de vot en la Junta General, serà proporcional a la superfície de terrenys de què siga propietari cada membre de l'agrupació dins dels límits de l'àmbit territorial expressat en els articles 4.1 i 5 d'estos estatuts. Per cada metre quadrat de superfície de propietat afecta, el membre de l'agrupació tindrà dret a un vot en la Junta General.
  
2. Quan un associat perda part de la superfície de la seua propietat, per reparcel·lació urbanística, seguirà conservant la quota de participació que originàriament li corresponia.
  
3. Les derrames per gastos i la resta d'obligacions econòmiques dels associats s'exigiran, a cada u, en proporció a la quota de proporció que correspon al vot ponderat segons expressa el paràgraf 2 precedent. La mateixa regla s'aplicarà per al repartiment de beneficis.
  
4. En el moment de constitució de l'agrupació, les quotes de participació i vot que corresponen als seus fundadors és l'assenyalat en l'escriptura fundacional.
  
Article 15é. Règim de convocatòries i quòrum
  
1. Les reunions de la junta seran convocades pel seu president, per pròpia iniciativa o per sol·licitud escrita de membres amb un terç, almenys, de quotes de participació, que serà atesa en el termini màxim d'un mes. També poden ser convocades pel consell. Al seu torn, les reunions del consell les convoca el president, per decisió pròpia o a proposta (per escrit i amb 15 dies d'antelació) de dos vocals, almenys. La convocatòria, notificada per escrit i per mitjà que deixe constància del seu enviament, cursada amb tres dies hàbils d'antelació, assenyalarà el lloc, la data i l'hora de la sessió, i anirà acompanyada l'orde del dia, redactat a voluntat de qui sol·licite la reunió.
  
2. Per a la vàlida constitució de la Junta General i del Consell Directiu, a efectes de la celebració de sessions, deliberacions i presa d'acords, es requerirà la presència del president i secretari o, si és procedent, dels que els substituïsquen, i la de la mitat, almenys, dels seus membres.
  
Transcorreguda una hora des de la fixada en la convocatòria, la sessió podrà començar si, almenys, estigueren presents membres que tinguen quota de vot que represente un terç del total de l'agrupació.
  
No obstant això, quedarà vàlidament constituït l'òrgan per acord unànime dels seus membres reunits, encara que no s'hagueren complit els requisits de convocatòria.
  
Article 16é. Actes i certificats
  
1. De cada reunió dels òrgans col·legiats s'alçarà acta i en esta es faran constar, clarament i succintament, els acords adoptats i el resultat de les votacions celebrades.
  
2. Dites actes figuraran en el llibre d'actes corresponent, degudament diligenciades, i seran firmades pel president i el secretari del Consell Rector.
  
3. A requeriment dels membres o d'autoritats podrà el secretari, amb el vistiplau del president, expedir certificats del contingut del llibre d'actes.
  
Secció 1a. De la Junta General
  
Article 17é. Composició i règim de votació
  
1. És el màxim òrgan de govern de l'agrupació d'interés urbanístic i estarà compost per tots els seus membres, els quals podran decidir sobre qualssevol assumptes d'interés de l'agrupació que consten en l'orde del dia, i queden obligats tots els membres al compliment dels seus acords, fins i tot els dissidents i els que no hagen assistit a la reunió, sense perjuí de les accions pertinents.
  
2. Els acords de la Junta General s'adoptaran, excepte disposició especial en contrari d'estos estatuts, per majoria simple de vots, Cada membre tindrà tants com a metres quadrats reals i reconeguts de superfície tinguen les finques de la seua propietat afectes a l'actuació.
  
Article 18é. Classes de Junta General. Convocatòria, orde del dia i atribucions.
  
1. La Junta General podrà ser ordinària i extraordinària.
  
L'Assemblea General ordinària se celebrarà una vegada al semestre dins dels mesos de febrer i octubre.
  
La Junta General extraordinària se celebrarà quan procedisca segons l'article 15.1.
  
2. L'orde del dia el fixarà el president o el consell, si és procedent. Si la reunió és extraordinària ho farà atenent allò que s'ha sol·licitat per qui demane la convocatòria. Si la reunió és ordinària, prèviament haurà de ser aprovat pel Consell Directiu.
  
3. Són facultats de la Junta General:
  
A) Modificació dels estatuts.
  
B) Nomenament del president.
  
C) Aprovació o atorgament de conformitat als instruments d'ordenació o gestió urbanística que afecten físicament o econòmicament tot l'àmbit descrit en l'article 5, així com les de les seues modificacions.
  
D) Aprovació de la memòria anual, del pressupost i dels comptes de l'agrupació d'interés urbanístic.
  
E) Proposta de dissolució de l'agrupació d'interés urbanístic.
  
F) Ratificació d'acords del Consell Directiu respecte a l'adhesió de nous membres i al nou repartiment de quotes de participació.
  
G) Fixació dels mitjans econòmics i aportacions, tant ordinàries com extraordinàries.
  
H) Decisions relatives a la designació o suport a la designació de la persona de l'urbanitzador o a la iniciativa per a assumir o cedir la dita condició per l'agrupació.
  
I) Autoritzar la realització de tota classe d'actes de domini, tals com adquisicions, alienacions, segregacions, divisions, agrupacions, permutes, obres, plantacions, declaracions d'obra nova, constitució de drets reals i actes de gravamen de béns immobles propietat de l'agrupació.
  
J) Prendre coneixement de les cessions i canvis de la condició d'urbanitzador.
  
K) Controlar les labors de l'urbanitzador que explicarà davant de la junta les vicissituds succeïdes respecte a la tramitació i desenvolupament del programa.
  
L) Acordar, si és procedent, la formalització de crèdits i préstecs.
  
Són delegables en el Consell Directiu les facultats expressades en les lletres G), I) a L).
  
Secció 2a. Del Consell Directiu
  
Article 19é. Composició i elecció del Consell Directiu
  
El Consell Directiu estarà format per:
  
- El president, elegit per la Junta General.
  
- Els vocals, que els designarà la Junta General.
  
- El secretari, que assistirà a les reunions per a auxiliar el seu funcionament, amb veu però sense vot.
  
- Podrà també comptar amb un vicepresident, elegit pel mateix Consell Directiu entre els seus membres.
  
Article 20é. Mandat
  
1. El mandat de membres del Consell Directiu tindrà una duració de quatre anys i són reelegibles sense limitació.
  
2. Si la Junta General acordara el cessament d'un o més components del Consell Directiu, en la mateixa sessió en què així ho decidisca haurà d'acordar el nomenament de la persona o persones que hagueren de substituir-los fins a la renovació total d'este.
  
Article 21é. Competències del Consell Directiu.
  
1. Corresponen al Consell Directiu la facultat de gestió i representació dels interessos comuns de l'agrupació d'interés urbanístic.
  
2. Seran funcions específiques del Consell Directiu:
  
A) Executar els acords de la Junta General.
  
B) Exercir les competències que li delegue la Junta General.
  
C) Administrar els fons de l'agrupació donant compte a la Junta General.
  
D) Subscriure actes i contractes civils, amb autorització de la Junta General, en els assumptes que li corresponga.
  
E) Fer i exigir pagaments, cobraments i liquidacions, qualssevol que siguen la seua causa jurídica i la persona o entitat obligada.
  
F) Obrir i mantindre comptes corrents i depòsits en establiments bancaris o de crèdit, ingressant i retirant d'estos fons a conveniència seua.
  
G) Realitzar operacions amb la hisenda pública en qualssevol de les seues caixes, bancs de caràcter oficial o privat, caixes d'estalvi, societats o empreses.
  
H) Acordar la realització de tota classe d'actes de domini tals com adquisicions, alienacions, segregacions, divisions, declaracions d'obra nova, constitució de drets reals, cancel·lació d'estos, etcètera, relatius als béns i drets pertanyents a l'agrupació d'interés urbanístic. Es requerirà per als actes enunciats l'aprovació prèvia de la Junta General.
  
I) Examinar les sol·licituds d'adhesió, reconéixer estes i donar-ne compte a la Junta General.
  
J) Designar el vicepresident, entre els seues vocals, i el secretari, entre ells o entre altres persones, fins i tot no pertanyents a l'agrupació.
  
K) Contractar personal eventual durant la vigència de l'agrupació d'interés urbanístic, així com assessoraments externs de qualsevol classe, i fixar la seua retribució i règim de treball. La contractació de personal fix exigix ratificació de la Junta General.
  
L) Notificar als òrgans urbanístics competents els acords que hagen de tindre efectes davant d'aquells.
  
M) Sol·licitar la concessió de beneficis fiscals i exempcions tributàries, així com subvencions, que les disposicions vigents establisquen o permeten obtindre en favor de l'agrupació d'interés urbanístic, per la seua condició urbanística o per qualsevol altre motiu legal.
  
N) Controlar les actuacions i gestions que efectue l'urbanitzador en realització del programa.
  
Ñ) Fixar els mitjans econòmics i aportacions, tant ordinàries com extraordinàries, així com els terminis per a efectuar-les, dins dels pressupostos màxims que haja prèviament fixat la Junta General.
  
O) Concert d'operacions de crèdit, fins i tot amb garantia hipotecària, dins dels pressupostos màxims i condicions específiques que fixe la Junta General.
  
P) Cobrir les vacants que en el seu si es produïsquen fins a la següent reunió de la Junta General.
  
Q) Nomenar gerents i apoderats així com delegar les seues facultats.
  
R) Exigir als membres de l'agrupació el compliment de les seues obligacions i el rescabalament dels perjuís que comporte el seu incompliment.
  
S) Exigir als propietaris afectats per la unitat d'execució, i a la pròpia administració, el compliment de les obligacions que a estos imposa la legislació urbanística i els que es deriven de la programació concertada amb l'urbanitzador.
  
T) Requerir a l'administració perquè intervinga en els supòsits en què la legislació urbanística ho autoritze, per a fer valdre els drets i interessos de l'agrupació.
  
U) Encarregar-se de la representació de l'agrupació i de les relacions ordinàries d'esta amb i davant de l'urbanitzador.
  
V) Informar-se permanentment de tots els assumptes que siguen d'interés de l'agrupació en el desenvolupament de l'actuació urbanitzadora amb què aquella col·labora.
  
X) Determinar provisionalment les quotes de participació dels nous membres que s'adherisquen fins a la seua ratificació per la Junta General, així com les modificacions derivades de l'adhesió i les quotes dels membres prèviament incorporats que foren pertinents.
  
I) Informar els propietaris no associats de la possibilitat d'adhesió i mitjançar en els conflictes que se susciten entre l'urbanitzador i els propietaris afectats per la programació ratificada per l'agrupació.
  
Z) Exercir totes les facultats i poders de l'agrupació d'interés urbanístic no reservades expressament a la Junta General.
  
3. El Consell Directiu podrà delegar en el president les funcions que estime adequades, entre les anteriorment assenyalades, per a fer més àgil el seu funcionament.
  
Article 22é. Votacions en el Consell Directiu
  
Les votacions en el Consell Directiu es dirimiran per majoria simple dels assistents, presents o representats. En cas d'empat prevaldrà la postura dels que tinguen major quota de participació.
  
Secció 3a. Del president.
  
Article 23é. Funcions.
  
Seran funcions del president:
  
A) Convocar, presidir i dirigir les deliberacions i votacions en els altres òrgans de govern de l'agrupació.
  
B) Exercir la representació judicial i extrajudicial de l'agrupació d'interés urbanístic i dels seus òrgans de govern, i podrà atorgar poders a terceres persones per a l'exercici de la dita representació.
  
C) Autoritzar les actes de la Junta General i del Consell Directiu i els certificats que d'estes s'expedisquen.
  
D) En la forma que el Consell Directiu determine, obrir, seguir i cancel·lar a nom de l'agrupació d'interés urbanístics comptes corrents i d'estalvi; disposar d'estos amb la firma de dos vocals designats pel Consell Directiu.
  
E) Justificar recepció de correspondència, notificacions, factures, requeriments i sol·licituds d'adhesió.
  
F) Fer complir els estatuts i els acords socials.
  
G) Representar l'agrupació davant de les administracions públiques i realitzar davant d'estes totes les gestions i tràmits que siguen necessaris per al bon desenvolupament de l'execució del programa, urbanització i reparcel·lació, i donar compte al Consell Directiu o a la Junta General segons la importància del tràmit o gestió.
  
H) Totes les que siguen inherents al seu càrrec o li siguen delegades per altres òrgans.
  
Article 24é. Del vicepresident
  
El vicepresident substituïx el president en cas de vacant, absència, demora, incapacitat o indisposició, l'auxilia en l'exercici de les seues funcions o exercix estes per delegació autoritzada davant del secretari.
  
Serà designat pel Consell Directiu, que acordarà les condicions de nomenament, cessament o renovació. Al cessar el Consell Directiu el vicepresident queda en funcions.
  
Article 25é. Del secretari
  
El secretari serà nomenat pel Consell Directiu per temps no superior al seu mandat, i és susceptible de reelecció i cessament a voluntat del dit òrgan. En absència del secretari designat el substituirà qualsevol persona que per a això designe el Consell Directiu.
  
Article 26é. Funcions.
  
Seran funcions del secretari:
  
A) Assistir a totes les reunions de la Junta General i del Consell Directiu, i alçar-ne acta i transcriure les de la junta en llibre diligenciat a l'efecte.
  
B) Expedir certificats del contingut del llibre d'actes, amb el vistiplau del president.
  
C) Exercir, si és procedent, les funcions juridicoadministratives que li anaren encomanades pels òrgans de govern de l'agrupació.
  
D) Portar un llibre registre en què s'allistaran tots els socis integrants de l'agrupació d'interés urbanístic, amb expressió dels seus respectius noms, cognoms, domicili, data d'incorporació, finques de la seua propietat afectes als fins de l'agrupació i quota de participació i la resta de circumstàncies rellevants.
  
Capítol V
  
Mitjans econòmics
  
Article 27é. Mitjans econòmics de l'agrupació
  
1. Estaran constituïts per les aportacions de l'agent urbanitzador i, si és procedent, per la dels seus membres, pels crèdits que es concerten així com per qualsevol altre mitjà admés per la llei.
  
2. Els gastos generals i ordinaris de funcionament de l'agrupació seran sufragats per Comunidades Valencianas Covalco, SL, mentre este mantinga la seua condició d'agent urbanitzador, o la pretenga amb la ratificació de l'agrupació i la preferència d'adjudicació que esta conferix. Estos gastos inclouen exclusivament els de secretaria, els de personal ?si n'hi haguera?, els de protocol·litzacions notarials o registrals, així com taxes administratives que corresponguen a l'agrupació per la seua constitució o desenvolupament de les seues activitats ordinàries i els gastos derivats del règim normal de reunions i gastos de funcionament ordinaris de l'agrupació (papereria, correu, telèfon, local de reunions i anàlegs).
  
3. Amb el fi previst en el número anterior Comunidades Valencianas Covalco, SL, farà aportacions periòdiques convingudes amb el Consell Directiu o concertarà amb este assumir obligacions econòmiques específiques al seu càrrec i en benefici de l'agrupació. En cap cas li seran repercutibles a Comunidades Valencianas Covalco, SL, obligacions la quantia o valor del qual no haguera convingut prèviament o gastos que excedisquen l'import de les aportacions prèviament estipulades amb la seua conformitat.
  
4. Les quotes extraordinàries, corresponents a gastos no corrents, diferents dels previstos en l'apartat 2 anterior i, si és procedent, a gastos d'inversió en béns immobles propietat de l'agrupació, seran, en principi, proporcionals a la quota de participació de cada membre, encara que després de la reparcel·lació i amb motiu d'esta podrà pactar-se la seua distribució proporcional a l'aprofitament urbanístic objectiu adjudicat realment a cada un dels membres.
  
Article 28. Exacció d'aportacions
  
L'exacció d'aportacions, ja siga a càrrec de l'urbanitzador o dels membres, l'efectuarà el Consell Directiu, mitjançant requeriment individual i utilitzant els mitjans que el dret li concedisca a l'agrupació. L'exacció a càrrec i compte dels membres, si n'hi haguera, haurà de realitzar-se dins dels pressupostos autoritzats per la Junta General.
  
Article 29. Comptabilitat
  
L'agrupació portarà la comptabilitat de la gestió econòmica en els llibres adequats i legalitzats perquè es puga donar raó de les operacions efectuades i se'n deduïsquen els comptes que han de rendir-se.
  
Capítol VI
  
Règim jurídic, dissolució i liquidació
  
Article 30é. Recursos
  
Els acords dels òrgans de l'agrupació d'interés urbanístic podran ser impugnats pels membres d'esta en el termini de 15 dies hàbils des de la seua adopció o notificació, en cas de no haver assistit a la reunió. Per a la impugnació d'acords de la junta s'exigirà haver efectuat reserva expressa de vot que haurà de constar en l'acta.
  
Article 31é. Dissolució
  
L'agrupació es podrà dissoldre per acord dels seus membres sempre que s'hagen complit els fins per als quals va ser creada i no procedirà la seua dissolució mentre no conste el compliment de les operacions que estiguen pendents.
  
Articule 32é. Liquidació
  
Acordada vàlidament la dissolució de l'agrupació, el seu Consell Directiu procedirà a la liquidació mitjançant el cobrament de crèdits i pagament de deutes i el romanent, si n'hi hag, es distribuirà entre els seus membres en proporció a les seues quotes de participació.
  
DISPOSICIÓ ADDICIONAL
  
En allò no previst en els presents estatuts regirà allò que s'ha disposat per la Llei 6/1994, de la Generalitat Valenciana, i la resta de normes que resulten d'aplicació.